IP รูด 9% ทำ “ออลไทม์โลว์” สวนโบรกฯมองกำไรปี 63 โตแรง 48% รับรายได้พุ่ง-ค่าใช้จ่ายลด
IP รูด 9% ทำ “ออลไทม์โลว์” สวนโบรกฯมองกำไรปี 63 โตแรง 48% รับรายได้พุ่ง-ค่าใช้จ่ายลด
IP รูด 9% ทำ “ออลไทม์โลว์” สวนโบรกฯมองกำไรปี 63 โตแรง 48% รับรายได้พุ่ง-ค่าใช้จ่ายลด
30 ธ.ค. 2562

ผู้สื่อข่าวรายงานว่า ราคาหุ้น บริษัท อินเตอร์ ฟาร์มา จำกัด (มหาชน) หรือ IP ณ เวลา 16.21 น. อยู่ที่ระดับ 6.40 บาท ลบ 0.60 บาท หรือ 8.57% สูงสุดที่ระดับ 7.05 บาท ต่ำสุดที่ระดับ 6.40 บาท ด้วยมูลค่าการซื้อขาย 17.75 ล้านบาท

โดยราคาหุ้น IP ปรับตัวลดลงมาเป็นวันที่ 2 และทำจุดต่ำสุดนับตั้งแต่เข้าซื้อขายในตลาดหลักทรัพย์เมื่อวันที่ 5 พ.ย.62 ด้วยราคาไอพีโอ 7 บาท
ด้าน บล.เคทีบี (ประเทศไทย) ประเมินกำไรสุทธิปี 2563 ไว้ที่ 66 ล้านบาท ยังคงเติบโตสูง 48% จากปีก่อน จากรายได้ที่ยังคงเติบโตโดดเด่น 27% เทียบกับปี 62 จากผลบวกของการสร้างแบรนด์ให้เป็นที่รู้จักมากขึ้น ทำให้รายได้จากผลิตภัณฑ์เดิมเติบโตดีขึ้น โดยเฉพาะ PreBo, Probac7 และผลิตภัณฑ์แบรนด์ YUUU
รวมถึงผลิตภัณฑ์อาหาสัตว์เลี้ยง MARIA ที่จะยังมีทิศทางเติบโตสูง รวมถึงคาดว่าจะมีการออกผลิตภัณฑ์ใหม่เพิ่มอย่างน้อย 2 ผลิตภัณฑ์
นอกจากนั้น ยังประเมินว่าค่าใช้จ่าย SG&amp;A/Sale ในปี 2563 จะลดลงเหลือ 38.1% จากปี 2562 ที่คาดว่าจะอยู่ที่ 41.3% และปี 2561 ที่อยู่สูงที่ 47.3% จากค่าใช้จ่ายด้านการตลาดที่ลดลง และจะเน้นทำการตลาดรูปแบบ online มากขึ้น ซึ่งมีต้นทุนที่ต่ำกว่ามาก
อย่างไรก็ตาม ฝ่ายวิจัยประเมินมูลค่าหุ้น IP ด้วยวิธี Relative PE Ratio โดยเปรียบเทียบกับหุ้นที่มีลักษณะธุรกิจใกล้เคียงกัน ได้ แก่ APCO, BEAUTY, DOD, KAMART และ MAGA (ไม่รวม DDD เนื่องจากมีกำไรสุทธิที่ต่ำ)
โดยจากตารางเราใช้ค่าเฉลี่ย PER 4 ปีย้อนหลังในการประเมิน โดยมีค่าเฉลี่ย PER อยู่ที่ 26 เท่า อย่างไรก็ตาม ปัจจุบันราคาหุ้นในกลุ่มส่วนใหญ่เทรดที่ระดับ -0.25SD ถึง -1SD จากค่าเฉลี่ย PER ในอดีต
ทั้งนี้ ประเมินมูลค่าเหมาะสมของ IP ด้วย PER 24 เท่า ซึ่งอยู่ที่ระดับ -0.25SD จากค่าเฉลี่ยกลุ่ม และใกล้เคียงกับ PER เฉลี่ยของ MEGA ที่มีลักษณะการประกอบธุรกิจใกล้เคียงกับ IP มากที่สุด ดังนั้นจึงประเมินราคาเป้าหมายปี 2563 ที่ 7.70 บาท